เรื่องร้องเรียน: ดิฉัน ภัทร มีความประสงค์แจ้งเรื่องการระบายน้ำของท่อระบายน้ำท้ายซอยลาดปลาเค้า 33 บริเวณศาลพระภูมิ และ บริเวณหัวมุม ก่อนเลี้ยวไปสุดซอย มีการระบายน้ำได้ไม่ดี ท่อระบายอุดตันแคบค่ะ  เวลามีฝนตกน้ำพัดจากต้นซอยลาดปลาเค้า 33 และ ต้นซอยลาดปลาเค้า 35 (ซอยเชื่อมต่อกัน) ไหลมารวมกันยังท่อระบายท้ายซอยลาดปลาเค้า 33 จำนวน 2 จุด อย่างที่แจ้งไปข้างต้น ทำให้มีขยะ เศษใบไม้ กองดิน จำนวนมากมากองเป็นขยะท้ายซอยลาดปลาเค้า 33 หลังฝนตกหนักทุกครั้งค่ะ  นอกจากนี้ ท่อระบายน้ำในซอยยังมีปูนก่อสร้างจากการก่อสร้าง ต่อเติมของบ้านต่างๆในซอย, การซ่อมบำรุงจากทางรัฐเอง, การซ่อมบำรุงจากการประปา และ เมื่อมีการทิ้งเศษปูน ทำความสะอาดปูนหลังก่อสร้างลงท่อระบายน้ำหลายท่อภายในซอย ทำให้ปูนก่อสร้างที่ไหลลงไปในท่อระบายน้ำแข็งตัว ท่อระบายน้ำแคบลง รวมถึงอุดตันท่อระบายน้ำค่ะ  ได้ยินจากเพื่อนบ้านว่า มีการขยายทางระบายน้ำ ต้นซอยลาดปลาเค้า 33 แต่ประโยชน์ที่ได้รับที่ท้ายซอยยังไม่ดีพอค่ะ   ถนนส่วนกลาง และทางต้นซอยลาดปลาเค้า 33 และ 35 จะได้รับประโยชน์มากกว่า แต่ท้ายซอยลาดปลาเค้า 33 ที่เป็นพื้นที่ ที่ต่ำกว่าต้นซอย น้ำยังคงระบายไม่ดีและเร็วพอ ขยะจากต้นซอย ลาดปลาเค้า 33 และ 35 ยังไหลมากองท้ายซอยเยอะอยู่ค่ะ  รบกวนแก้ปัญหาให้ด้วยนะคะ พี่เพื่อนบ้านมีแจ้งปัญหาไปแล้วครั้งนึง แต่ปัญหายังเกิดอยู่ค่ะ   ขอบคุณมากค่ะ ความสูงระดับหน้าแข้ง น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ได้จัดเจ้าหน้าที่เข้าดำเนินการแก้ไขเรียบร้อยแล้วค่ะ
ความเห็นของผู้แจ้ง: ขอบคุณเจ้าหน้าที่ประสานงาน เจ้าหน้าที่ดำเนินการ และ เจ้าหน้าที่ทุกคนที่ลงพื้นที่ ในการแก้ปัญหาท่อระบายน้ำอุดตัน ภายในซอยลาดปลาเค้า 33 ก่อนหน้านี้ และ ครั้งนี้ ท้ายซอยลาดปลาเค้า 33 ทุกจุดค่ะ  ดิฉัน ขอบคุณมากค่ะ ขออบคุณแทนลูกบ้านท้ายซอยลาดปลาเค้า 33 ทุกคน ที่เจ้าหน้าที่ทุกฝ่าย ใส่ใจในปัญหา ความเดือดร้อนของคนท้ายซอยเป็นอย่างดี และ ดำเนินการแก้ไขอย่างดีที่สุด ในเวลารวดเร็ว ขอบคุณมากค่ะ (moon pleading)
พื้นที่: แขวงจรเข้บัว เขตลาดพร้าว กรุงเทพมหานคร